Diari Oficial de la Generalitat Valenciana


Sumari del DOGV 5216, del 10-03-2006 (2006/2706)

ORDE de 27 de febrer de 2006, de la Conselleria de Sanitat, per la qual es deleguen determinats òrgans de la conselleria per a atribucions en matèria de personal.
------------------------------------------------------------------------------------------------------------------------------------------------------------------

### Dades del document

Número de DOGV
:   5216

Data del DOGV
:   10-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2706


Data del document
:   27-02-2006

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * competència administrativa
    * administració regional
    * delegació de poders

ORDE de 27 de febrer de 2006, de la Conselleria de Sanitat, per la qual es deleguen determinats òrgans de la conselleria per a atribucions en matèria de personal. [2006/X2706]  
El Decret 25/2005, de 4 de febrer, del Consell de la Generalitat, aprova els estatuts reguladors de l'Agència Valenciana de Salut, en desplegament de la Llei d'Ordenació Sanitària de la Comunitat Valenciana; així mateix, el Decret 26/2005, de 4 de febrer, modificat pel Decret 1/2006, de 13 de gener, aprova el Reglament Orgànic i Funcional de la Conselleria de Sanitat.  
La nova situació competencial i organitzativa aconsella l'establiment d'una norma de delegació d'alguns òrgans de la conselleria per a les matèries de gestió de personal, que permeta una gestió més àgil i eficaç i substituïsca l'Orde de delegació de 16 d'octubre de 2003.  
Per tant,   
ORDENE  
Article 1. El sotssecretari  
Per delegació del conseller, exercix la competència següent:  
. Imposició de sancions per falta greu o molt greu.  
Article 2. El director general de Recursos Humans  
2.1 Per delegació del conseller, exercix les competències següents relatives als centres de Salut Pública:  
a) La convocatòria de provisió de llocs i de selecció de personal, així com el nomenament dels tribunals i de les comissions de valoració.  
b) El nomenament de funcionaris de carrera i la contractació del personal laboral fix.  
c) L'autorització de cobertura interina o temporal de llocs vacants.  
d) Intervé en les negociacions amb els representants del personal respecte a les condicions de treball.  
2.2 Per delegació del conseller o del sotssecretari:  
. La resolució dels recursos administratius i reclamacions prèvies en matèria no retributiva que s'interposen contra actes i resolucions dictats pels directors de Salut Pública fent ús de les competències per a les quals el conseller o el sotssecretari els han delegat.  
2.3 Per delegació del sotssecretari, exercix les competències següents:  
2.3.1 Respecte al personal destinat en Servicis Centrals de la conselleria:  
a) La incoació d'expedients disciplinaris per falta greu o molt greu, i l'establiment de mesures cautelars.  
b) La imposició de sancions per falta lleu.  
c) El control horari i de l'assistència.  
d) La concessió de permisos i llicències reglamentàries, i els d'assistència a cursos, seminaris i jornades.  
e) Les deduccions retributives per incompliment de jornada, i les reduccions de jornada sense efectes econòmics.  
f) L'extensió de preses de possessió i cessaments.  
g) La resolució de tots els assumptes que es referisquen a este personal, excepte les propostes de creació, modificació o amortització de llocs de treball, les propostes de comissions de servici i les de nomenaments de membres de comissions o tribunals de selecció.  
2.3.2 Respecte al personal destinat en les direccions territorials:  
a) La incoació d'expedients disciplinaris per falta greu o molt greu, i l'establiment de mesures cautelars.  
b) La resolució dels recursos administratius i les reclamacions prèvies que s'interposen contra actes i resolucions dictats pels directors territorials fent ús de les competències per a les quals el sotssecretari els ha delegat.  
c) La resolució de tots els assumptes que es referisquen a este personal, llevat dels indicats en el punt 3.1, i de les propostes de creació, modificació i amortització de llocs de treball, les propostes de comissions de servici, i les de nomenament de membres de comissions i tribunals de selecció.   
2.3.3 Respecte al personal destinat en els centres de Salut Pública:  
a) La incoació d'expedients disciplinaris per falta greu o molt greu, i l'establiment de mesures cautelars.  
b) El reconeixement del grau personal.  
c) La proposició de modificacions retributives i de les condicions de treball.  
d) La concessió i la revocació de comissions de servici, també les resolucions d'adscripció provisional i de reingrés de funcionaris.  
e) Resoldre els expedients de compatibilitat i d'incompatibilitat.  
f) Elaborar instruccions relatives a jornada, horaris, permisos, vacances i llicències per a una aplicació homogènia.  
g) El reconeixement de servicis previs prestats, en tot o en part, fora de les institucions sanitàries, i el nou còmput i valoració de triennis.  
h) La declaració de situacions administratives per a la qual no hagen sigut delegats els directors de Salut Pública.  
i) Permisos sindicals de duració superior a un mes.  
Article 3. Els directors territorials  
Per delegació del sotssecretari, exercixen les competències següents:  
3.1 Respecte al personal destinat en les direccions territorials:  
a) El control horari i de l'assistència.  
b) La concessió de permisos i llicències reglamentàries, i els d'assistència a cursos, seminaris, jornades, etc.  
c) La deducció retributiva per incompliment de jornada, i les reduccions de jornada sense modificació de les retribucions.  
d) La imposició de sancions disciplinàries per falta lleu.  
e) L'extensió de diligències de presa de possessió i cessament.  
f) Les certificacions en matèria de personal.  
3.2 Respecte al personal destinat en els centres de Salut Pública:  
. La resolució dels recursos administratius i les reclamacions prèvies en matèria retributiva que s'interposen contra actes i resolucions dictats pels directors de Salut Pública fent ús de competències delegades.  
Article 4. Els directors de Salut Pública  
Respecte al personal destinat en els centres, exercixen les competències següents:  
4.1 Per delegació del conseller:  
a) El nomenament de funcionaris interins i de substitució per vacances, permisos i la resta d'absències de caràcter temporal.  
b) La contractació de personal temporal en llocs classificats de naturalesa laboral.  
4.2. Per delegació del sotssecretari:  
a) L'extensió de diligències de presa de possessió i cessament.  
b) La resolució de jubilació i la declaració de les situacions administratives d'excedència voluntària i d'excedència per atenció de fills i familiars.  
c) El reconeixement de triennis i el reconeixement de servicis previs, excepte els prestats fora de les institucions sanitàries, i el nou còmput i valoració de triennis.  
d) Les certificacions en matèria de personal.  
e) El control horari i de l'assistència.   
f) La concessió de permisos i llicències reglamentàries, i els d'assistència a cursos, seminaris, jornades, etc.   
g) La deducció retributiva per incompliment de jornada, i les reduccions de jornada.  
h) La imposició de sancions per falta lleu.  
Article 5  
En les resolucions i actes que s'adopten fent ús del que disposa esta orde, s'ha de fer constar expressament que es dicten fent ús de facultats delegades, i es consideren en general dictades per l'òrgan que fa la delegació.  
Les delegacions de competències aprovades per mitjà d'esta orde s'entenen sense perjuí de les facultats de l'òrgan que fa la delegació per a advocar el coneixement i la resolució de tots els assumptes que estime oportuns, i pot també revocar la delegació en qualsevol moment, d'acord amb el que establixen els articles 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 68.5 de la Llei 5/1983, de 30 de desembre, de Govern Valencià.  
DISPOSICIONS ADDICIONALS  
Primera  
En el cas de vacant, absència o malaltia dels òrgans que es deleguen, les suplències s'exercixen de la manera següent:  
a) Servicis centrals  
La suplència del director general de Recursos Humans l'exercix el sotssecretari, i viceversa.  
b) Direccions territorials  
La suplència dels directors territorials l'exercixen els secretaris territorials.  
c) Directors dels centres de Salut Pública  
La suplència l'exercix el coordinador de Salut Pública o, si no n'hi ha, el coordinador veterinari, per orde d'antiguitat.  
Segona  
Es faculta el director de Recursos Humans perquè dicte les instruccions necessàries per a l'aplicació d'esta orde.  
DISPOSICIÓ DEROGATÒRIA  
Queda sense efecte l'Orde de delegació de 16 d'octubre de 2003 (DOGV de 30.10.2003) en matèria de gestió de personal.  
DISPOSICIÓ FINAL  
Esta orde vigix des de l'endemà de la publicació en el Diari Oficial de la Generalitat Valenciana.  
València, 27 de febrer de 2006  
El conseller de Sanitat,  
VICENTE RAMBLA MOMPLET